Conducătorii auto vor fi avertizați când există limitatoare de viteză pe șosea. Notificările vor fi disponibile pe Android, iPhone, Android Auto și CarPlay.
Funcția a fost anunțată în aprilie dar primele notificări au fost transmite abia acum, potrivit AutoEvolution.
Waze e o aplicație de navigare prin trafic care se bazează pe informații în timp real de la alți șoferi despre riscurile aflate pe drum. Utilizatorii pot atenționa ceilalți șoferi dacă există gropi pe șosea, semafoare stricate, accidente, benzi blocate, etc.
Noua funcție privind prezența limitatoarelor de viteză a fost cerută de șoferi în ultimii ani. Aceasta va fi disponibilă la nivel global.
O alertă de limitare de viteză permite șoferilor să încetinească viteza mașinii din timp, reducând riscul unei frâni bruște și potențialele daune la mașină.
Noile funcții introduse de Waze
În ultima perioadă, Waze a introdus și alte funcții. Cele mai utile pentru șoferi sunt atenționările despre curbele bruște și taxele de drum.
Totodată, conducătorii auto beneficiază și de indicații privind sensul giratoriu sau alegerea benzii potrivite.
Google a achiziționat Waze în 2013, pentru suma de 1,3 miliarde de dolari însă nu a integrat funcțiile în propria aplicație de navigare GPS, Google Maps, notează useit.ro.